Respublika ilmiy-tadqiqot muassasalari xodimlarining mehnatiga haq to‘lash razryadlariga o‘zgartirishlar kiritish to‘g‘risida

O‘zbekiston Respublikasi Prezidentining 2018-yil 20-iyuldagi PQ-3876-son “Fan va oliy ta’lim sohasi xodimlarining mehnat haqi miqdorini yanada oshirish, ilmiy va ilmiy-texnik faoliyat natijalari joriy etilishini davlat tomonidan qo‘llab-quvvatlash chora-tadbirlari to‘g‘risida”gi qaroriga muvofiq O‘zbekiston Respublikasi Innovatsion rivojlanish vazirligi, Bandlik va mehnat munosabatlari vazirligi va Moliya vazirligi qaror qiladi:
 1. O‘zbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qo‘mitasi, Mehnat vazirligi va Moliya vazirligining 2016-yil 21-apreldagi 4, 7-qq va 25-son qarori (ro‘yxat raqami 2790, 2016-yil 24-may) (O‘zbekiston Respublikasi qonun hujjatlar to‘plami, 2016-y., 21-son, 244-modda) bilan tasdiqlangan Respublika ilmiy-tadqiqot muassasalari xodimlarining mehnatiga haq to‘lash razryadlariga  ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Izohning birinchi xatboshisi quyidagi tahrirda bayon etilsin:
 “* O‘zbekiston Respublikasi Fanlar akademiyasi Qishloq xo‘jaligi va oziq-ovqat ta’minoti ilmiy-ishlab chiqarish markazi (QXOOTIIChM) tasarrufidagi muassasalarning shu kabi o‘xshash lavozimlardagi xodimlari mehnatiga haq to‘lash razryadi 1 razryadga yuqori belgilanadi;”.
 2. Respublika ilmiy-tadqiqot muassasalari xodimlari mehnatiga haq to‘lash razryadlariga ilovada:
 a) 1-band quyidagi tahrirda bayon etilsin:
 “1. Respublika ilmiy-tadqiqot muassasalari xodimlari mehnatiga haq to‘lash razryadlarining (bundan buyon matnda mehnatga haq to‘lash razryadlari deb yuritiladi) amal qilishi O‘zbekiston Respublikasi Fanlar akademiyasi tasarrufidagi muassasalar xodimlari va respublika ilmiy-tadqiqot muassasalarining ilmiy faoliyatni konstruktor-texnologik ta’minlash, ilmiy laboratoriya uskunalariga xizmat ko‘rsatish vazifalari yuklatilgan muhandis-texnik xodimlari mehnatiga haq to‘lashga tatbiq etilmaydi.”;
 b) 5-band quyidagi tahrirda bayon etilsin:
 “5. Quyidagilar:
 buxgaltyerlar va iqtisodchilarning mehnatiga haq to‘lash razryadlari — O‘zbekiston Respublikasi Vazirlar Mahkamasining 2013-yil 7-fevraldagi 33-son “Ayrim budjet tashkilotlari xodimlari ba’zi toifalarining lavozim razryadlarini belgilash to‘g‘risida”gi qaroriga muvofiq;
 yuridik xizmat xodimlarining mehnatiga haq to‘lash razryadlari — O‘zbekiston Respublikasi Vazirlar Mahkamasining 2017-yil 1-maydagi 250-son “O‘zbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari to‘g‘risida” 2017-yil 19-yanvardagi PQ-2733-son qarorini amalga oshirish chora-tadbirlari haqida”gi qaroriga muvofiq belgilanadi.”;
 v) 8-banddagi “O‘zQXIIChM muassasalari uchun” degan so‘zlar “QXOOTIIChM muassasalari uchun” degan so‘zlar bilan almashtirilsin.
 3. Mazkur o‘zgartirishlar O‘zbekiston Respublikasi Oliy va o‘rta maxsus ta’lim vazirligi, Xalq ta’limi vazirligi, Sog‘liqni saqlash vazirligi, Qishloq xo‘jaligi vazirligi va Suv xo‘jaligi vazirligi bilan kelishilgan.